Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 84/2000. (VI. 15.) Korm. rendelethez
Paragraph Index: 21

1. A képzési cél Szakemberek képzése, akik — a 166/1997. (X. 3.) Korm. rendelet 3. számú melléklet 1.a) pontjára is tekintettel — a modern molekuláris biológia szemléletével és módszertanával egyaránt magas szinten rendelkeznek; felkészültek arra, hogy ezeket az ismereteket a biotechnológia sokféle alkalmazásában, az egészségügyben, a mezőgazdaságban és a gyógyszeriparban szakképzettségüknek megfelelően felhasználják; akik képesek a molekuláris biológia legújabb vívmányait felhasználva alap- és alkalmazott kutatásokat végezni; képesek tudományterületük alkotó művelésére, továbbfejlesztésére és eredményeik átültetésére a gyakorlatban; akik tevékenyen részt vesznek a jövőnk formálásában egyre jelentősebb szerepet játszó molekuláris biológiai ismeretek átadásában és társadalmi hasznosításában.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes